Her hedres gullheltene av den blinde operalegenden
– Jeg elsker dere, sa mirakelmanageren Claudio Ranieri gjennom mikrofonen foran et fullstappet King Power Stadium. Så begynte Andrea Bocelli å synge, med Ranieri ved sin side. Italieneren var spesialbestilt av Ranieri selv. Bocelli skapte enorm jubel fra de 32.000 tilskuerne da han tok av seg jakken og avslørte at han hadde på seg Leicester-drakt under. VG-KOMMENTAR: Dette føles som tidenes sportssensasjon Bocelli sang først «Nessun Dorma», før han fulgte opp med «Time to say goodbye», for anledningen omdøpt til «Time to win again». – Det er fotballhistoriens fineste historie, som blir rammet inn på en perfekt måte, sier TV 2-ekspert Simen Stamsø Møller, som sier han «nesten kjenner det i øyekroken» når han hører Bocelli synge. Festen hadde vart hele dagen lang i Leicester. – Ranieri ber Leicester-fans nye ligagullet «sakte, sakte som en god vin». Utenfor King Power løper fans rundt og ser etter gratis øl, skriver Times-journalist Henry Winter på Twitter. HELE HISTORIEN: Sexorgien som endte i fotballmirakel Leicester møter Everton nå – og Jamie Vardy har gitt hjemmelaget en drømmestart på kampen. Du kan følge kampen minutt for minutt i VG Direkte. Vi kommer tilbake med mer etter kampslutt!
Den blinde operalegenden Andrea Bocelli (57) hedret Leicesters gullhelter med sang på King Power Stadium.